Abington Piggotts

Abington Piggots er en liten landsby i Cambridgeshire i England som ligger rundt 6 km nordvest for Royston i Hertfordshire. I henhold til folketellingen i 2011 var det 162 innbyggere i sognet. Census Maps. Maps of the Cambridgeshire population by age , Cambridgeshire Insight

Sognekirken er viet til erkeengelen Mikael. Landsbyen har også en pub med et navn som reflekterer den engelske forkjærligheten for ordspill, The Pig and Abbot.

 Historie 
Sognet Abington Pigotts dekker et areal på 501 hektar, bortimot sirkulært i form og omgitt av sognene Shingay, Wendy, Bassingbourn, Litlington, og Steeple Morden. Grensene følger i stor grad mindre elver og bekker. A History of the County of Cambridge and the Isle of Ely. 8. 1982. s. 4–12.

Det har blitt avdekket spor fra en bosetning fra tidlig jernalder som dekket rundt 20 acre rundt 800 meter nordvest for kirken, og dette området var fortsatt bosatt inn i romersk tid. Keramikk fra angelsaksisk tid har blitt i nærheten av dette stedet.

I tidlig middelalder var Abington tidvis listet som en grend til sin sørlige nabo Litlington, det til tross for at den hadde sin egen kirke fra minst år 1200.

Landsbyen var omtalt som Abintone i Domesday Book for 1086. Navnet Abington er avledet fra betydningen «Abbas eiendom», at en person ved navn Abba som eide stedet. I middelalderen ble stedet ulikt kjent som Abington by Shingay etter sin nabolandsby, og Abington in the Clay fra tyngden av sitt jordsmonn (clay betyr leire), og således for å adskille den fra kommunen The Abingtons (flertallsbetegnelsen er grunnet at kommunen består av to landsbyer; Little Abington og Great Abington) i sørøst i Cambridgeshire. Landsbyen ble Abington Piggotts, dagens stedsnavn, i løpet av 1600-tallet. Den fikk da navn etter familien Pykot eller Pigott som eide godset på stedet fra 1400- til 1800-tallet. Mills, A. D. (2003): A Dictionary of British Place-Names, OUP Oxford, s. 3

 Referanser 

 Litteratur 
 Courcy-Ireland, Magens De (1944): History of Abington Pigotts with Litlington: churches & parishes, with the manors; Royston: forfatterutgivelse.

 Eksterne lenker 

 «Abington [Pigotts»] i Domesday Book

Kategori:Landsbyer i Cambridgeshire
Kategori:Domesday Book